Uudelleen käsitelty ehdotus neuvoston päätökseksi eräistä toimista ja toimenpiteistä hallintojen välisen telemaattisen tietojenvaihdon (HVT) Euroopan laajuisten verkkojen yhteentoimivuuden ja niihin pääsyn varmistamiseksi /* KOM/99/0215 lopull. - SYN 97/0341 */





Uudelleen käsitelty ehdotus NEUVOSTON PÄÄTÖKSEKSI eräistä toimista ja toimenpiteistä hallintojen välisen telemaattisen tietojenvaihdon (HVT) Euroopan laajuisten verkkojen yhteentoimivuuden ja niihin pääsyn varmistamiseksi (Komission EY:n perustamissopimuksen 189 C (d) artiklan nojalla esittämä) PERUSTELUT 1. Taustaa Komissio ehdotti 12. joulukuuta 1997, että Euroopan parlamentti ja neuvosto antavat eräät hallintojen välisen telemaattisen tietojenvaihdon (HVT) Euroopan laajuisia verkkoja koskevat suuntaviivat, mukaan lukien yhteistä etua koskevien hankkeiden yksilöiminen (1). (1) EYVL C 54, 21.2.1998, s. 12. Talous- ja sosiaalikomitea antoi 29. huhtikuuta 1998 myönteisen lausunnon (2). (2) EYVL C 214, 10.7.1998, s. 33. Alueiden komitea antoi 14. toukokuuta 1998 myönteisen lausunnon (3). (3) EYVL C 251, 10.8.1998, s. 1. Euroopan parlamentti antoi puoltavan päätöslauselman komission ehdotuksesta sen ensimmäisessä käsittelyssä 18. marraskuuta 1998 ja teki siihen samalla tarkistuksia (4). (4) EYVL C 379, 7.12.1998, s. 58. Komissio muutti ehdotustaan 15. joulukuuta 1998 lisätäkseen siihen ne Euroopan parlamentin tekemät tarkistukset, jotka se oli hyväksynyt (KOM(98) 785 lopullinen) (5). (5) EYVL C 10 , 14.1.1999 s. 8. Neuvosto vahvisti yhteisen kantansa 21. joulukuuta 1998 (yhteinen kanta (EY) 9/1999) (6). (6) EYVL C 55, 25.2.1999, s. 15. Komissio antoi Euroopan parlamentille 8. tammikuuta 1999 täydellisen selvityksen kannastaan (SEC(98) 2252). Euroopan parlamentti teki 12. huhtikuuta 1999 tarkistuksia yhteiseen kantaan. Tämä komission ehdotus liittyy ehdotukseen eräistä yhteisön päätöksentekoprosessia, sen politiikkaa ja toimia tukevien telemaattisten verkkojen perustamista koskevista suuntaviivoista. Yhdessä nämä kaksi päätöstä muodostavat tasapainoisen kehyksen HVT:tä koskevan IDA-ohjelman toisen vaiheen perustaksi. 2. Euroopan parlamentin kanta toisessa käsittelyssä Euroopan parlamentti ehdotti toisessa käsittelyssä yhteiseen kantaan yhtä tarkistusta. Tarkistus perustuu ensimmäisessä käsittelyssä ehdotettuun tarkistukseen 11, jonka sanamuotoa on hieman muutettu. Komissio hylkäsi mainitun tarkistuksen 11 sillä perusteella, että ehdotuksia tämän päätöksen muutoksiksi voitaisiin ohjelman määräajoin tehtävän arvioinnin jälkeen jättää sekä parlamentille että neuvostolle vasta, kun Amsterdamin sopimus on tullut voimaan ja samalla määritellyt yhteispäätösmenettelyn soveltamisen. Neuvosto hyväksyi tämän kannan. 3. Komission lausunto Euroopan parlamentin nyt esittämä sanamuoto vaikuttaa aiempaa sopivammalta. Komissio voi nyt vetää pois vastalauseensa, etenkin kun otetaan huomioon, että kaikki jäsenvaltiot ovat ratifioineet Amsterdamin sopimuksen ja sen on tarkoitus tulla voimaan 1. toukokuuta 1999. 4. Päätelmä Edellisen perusteella komissio hyväksyy Euroopan parlamentin esittämän yhden tarkistuksen ja lisätäkseen sen ehdotukseensa muuttaa ehdotustaan Euroopan yhteisön perustamissopimuksen 189 c artiklan d alakohdan mukaisesti. Uudelleen käsitelty ehdotus NEUVOSTON PÄÄTÖKSEKSI eräistä toimista ja toimenpiteistä hallintojen välisen telemaattisen tietojenvaihdon (HVT) Euroopan laajuisten verkkojen yhteentoimivuuden ja niihin pääsyn varmistamiseksi (ETAn kannalta merkityksellinen teksti) 13 artiklan 3 kohta Alkuperäinen ehdotus Komissio toimittaa neuvostolle arvionsa ja mahdolliset tämän päätöksen muutoksia koskevat asianmukaiset ehdotukset. Uudelleen käsitelty ehdotus Komissio toimittaa arviontinsa neuvostolle ja parlamentille heti, kun hallintojen välistä telematiikkaa (TAC) käsittelevä komitea on tutkinut sen. Komissio toimittaa myös kaikki mahdolliset tämän päätöksen muutoksia koskevat asianmukaiset ehdotukset. Arvioinnit on toimitettava viimeistään samanaikaisesti vuosille 2001, 2003 ja 2005 laadittavien talousarvioesitysten kanssa.